Document ID: 32004R2033

UREDBA KOMISIJE (ES) št. 2033/2004,
z dne 26. novembra 2004
o odprtju razpisnega postopka za subvencijo za pošiljke oluščenega dolgozrnatega riža B za Reunion
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1), in zlasti člena 5(3) Uredbe,
ob upoštevanju naslednjega:
(1)
Pregled stanja preskrbe na Reunionu kaže, da na otoku primanjkuje riža. Glede na razpoložljivost riža na trgu Skupnosti je treba Reunionu omogočiti preskrbo z rižem na trgu Skupnosti z odobritvijo subvencije pošiljk riža namenjenega za prehrano. Zaradi posebnih razmer na otoku Reunion je treba omejiti količine, ki naj se dostavijo, in torej določiti z razpisnim postopkom znesek subvencije.
(2)
Potrebno je specificirati, da se Uredba Komisije (EGS) št. 2696/89 z dne 6. septembra 1989 o podrobnih pravilih za izvoz riža v Réunion (2) nanaša na ta razpisni postopek.
(3)
V skladu s členom 14 Uredbe Komisije (ES) št. 2808/98 z dne 22. decembra 1998 o določitvi podrobnih pravil za uporabo kmetijsko-monetarnega sistema za evro v kmetijstvu (3), morajo biti zneski, navedeni v predloženih razpisih, organizirani v skladu z instrumentom skupne kmetijske politike, izraženi v eurih.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
1. Razpisni postopek se odpre z določitvijo višine subvencije za pošiljke oluščenega dolgozrnatega riža B z oznako KN 1006 20 98 iz člena 5(1) Uredbe (ES) št. 1785/2003 za Reunion.
2. Razpisni postopek je odprt do 23. junija 2005. V zadevnem obdobju potekajo redni razpisi, za katere so roki za predložitev ponudb opredeljeni v obvestilu o razpisu.
3. Razpisni postopek poteka v skladu z Uredbo (EGS) št. 2692/89 in s to uredbo.
Člen 2
Ponudba je sprejemljiva le, če zajema izvozna količina pošiljke najmanj 50 ton in največ 3 000 ton.
Člen 3
Varščina, določena v členu 7(3)(a) Uredbe (EGS) št. 2692/89, znaša 30 evrov na tono.
Člen 4
Za subvencijske dokumente, izdane v okviru tega razpisnega postopka, se šteje, za namen določitve njihovega roka veljavnosti, da so bili izdani zadnji dan roka za predložitev ponudb.
Člen 5
Komisija mora prejeti predložene ponudbe preko držav članic najkasneje v eni uri in pol po izteku časovnega roka za predložitev ponudb, kot je predviden v obvestilu o razpisu. Posredovane morajo biti v skladu z obrazcem iz Priloge.
Če ni posredovana nobena ponudba, države članice o tem obvestijo Komisijo v omenjenem časovnem roku, ki ga predvideva predhodni odstavek.
Člen 6
1. Na podlagi predloženih ponudb se Komisija, v skladu s postopkom, predvidenim v členu 26(2) Uredbe (EGS) št. 1785/2003, odloči:
-
bodisi da določi najvišjo subvencijo,
-
bodisi da ne izbere nobene ponudbe.
2. Če Komisija določi najvišjo subvencijo, se na razpisu izbere ponudnik ali ponudniki, katerih ponudba ne prekorači najvišje subvencije.
Člen 7
Rok za predložitev razpisnih ponudb za prvi redni razpis se izteče 16. decembra 2004 ob 10.00 (po bruseljskem času).
Končni rok za predložitev ponudb je 23. junij 2005.
Člen 8
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. novembra 2004

Labels: 3
18
17